SCCC เผย Q2 กำไรลดมาที่ 1.41 พันลบ. ประกาศจ่ายปันผล 8 บ. XD 10 ส.ค.นี้
SCCC ประกาศงบฯ Q2/58 มีกำไร 1.41 พันลบ. ขยับลงเล็กน้อยจาก 1.48 พันลบ. เมื่อปีก่อน ขณะเดียวกันช่วง 6 เดือนมีกำไร 2.80 พันลบ. ลดลง 17% จาก 3.38 พันลบ. เมื่อปีก่อน ทั้งนี้ SCCC ประกาศจ่ายปันผลเป็นเงินสด 8 บ./หุ้น XD วันที่ 10 ส.ค.58 กำหนดจ่าย 27 ส.ค.นี้
29 ก.ค. 2558

บริษัท ปูนซีเมนต์นครหลวง จำกัด (มหาชน) หรือ SCCC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.41 พันล้านบาท หรือมีกำไรสุทธิ 6.11 บาทต่อหุ้น ลดลง5% จากช่วงเดียวกันของปีก่อนที่มีกำไรสุทธิ 1.48 พันล้านบาท หรือมีกำไรสุทธิ 6.42 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.80 พันล้านบาท หรือ 12.17 บาทต่อหุ้น ลดลง 17% จากช่วงเดียวกันของปีก่อนที่มีกำไรสุทธิ 3.38 พันล้านบาท หรือ 14.69 บาทต่อหุ้น
นอกจากนี้ ได้ประกาศจ่ายปันผลงวดดำเนินงานวันที่ 01 ม.ค. 2558 ถึงวันที่ 30 มิ.ย. 2558 เป็นเงินสดจำนวน 8 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 10 ส.ค. 2558 และกำหนดจ่ายเงินปันผลในวันที่ 27 ส.ค. 2558
 